
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, ‏19 בדצמבר 2018

יא' טבת תשע"ט

מכרז מס' 44/11.2018: ביצוע פעילויות חדשניות בתחום המדע, הטכנולוגיה והסייבר
הבהרה 1

סיכום תשובות לשאלות שהגיעו עד לתאריך 26.11.2018
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש :
	סידורי
	מס' הסעיף אליו מתייחסת השאלה
	עמוד
	שאלה
	תשובה

	
	כללי
	
	לאחרונה פרסום משרד החינוך 2 מכרזים רלוונטים מאוד לחברה הערבית:

1. מכרז מס' 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון
2. מכרז מס' 44/11.2018: ביצוע פעילויות חדשניות בתחום המדע, הטכנולוגיה והסייבר
במסגרת זו מבקשים לקבל רשימת גופים אשר עתידים לגשת למכרזים אלו על מנת להציע הגשה משותפת עם אחד מהגופים הנ"ל, בכפוף למתחייב במסמכי המכרז.
	מדובר במכרז פומבי של משרד החינוך, ושכל גוף שסבור שהוא עומד בתנאים הקבועים במכרז רשאי להגיש את הצעתו. מטבע הדברים בהליך המכרזי, אין בידי המשרד אפשרות לדעת מי הגופים שמבקשים להגיש הצעותיהם.


	כתב המכרז

	1. 
	2.4
	4
	האם ניתן להגיש את ההצעה 2 גופים יחד? או לחילופין
להגיש את ההצעה על חלק מהיקף התכנית ?
	במכרז זה אין כל אפשרות להתאגדות של שני גופים לצורך הגשת הצעה

	2. 
	2.4.5
	4
	מבוקש להוסיף את המילים "ו/או בגירים" לאחר המילים "ו/או הלא פורמלי".
	הדרישה נשארת ללא שינוי מאחר שהדרישה מתייחסת לתלמידים 

	3. 
	2.4.5
	4
	מבוקש להבהיר כי "תלמידים" משמעם קטינים עד גיל 18. 
	תלמידי מערכת החינוך גן עד יב'

	4. 
	4.3.5
	8
	· מבוקש להבהיר כיצד ישופה הספק בגין עלויות שתיווצרנה כתוצאה מהשימוש במתקנים אלו, ככל שתיווצר. למשל – תשלומים בגין כיתות מעבדה וכיו"ב. 
	חלק מהפעילות תהיה מחוץ לכותלי המוסד החינוכי ולכן יש לקחת בחשבון עלות שימוש במתקנים (כ 20% מהפעילות)

	5. 
	4.3.5
	8
	כשהפעילויות הן מחוץ למוסד החינוכי בו לומדים התלמידים – מי דואג להסעות? האם ההסעות הן חלק מהשירותים הנלווים המתוארים בסעיף 4.6?
	כאמור בסעיף זה ההסעות הינן חלק מהשירותים הנלווים

	6. 
	4.3.10
	9
	מצוין שלא ניתן לבצע יותר מ- 10 שעות פעילות בשבוע בנושא אחד. באותו סעיף מצוין שהפעילות תתקיים במפגשים שבועיים של 4 שעות. נבקש להסביר סתירה זו.

	המתכונת המומלצת היא לקיים אחת לשבוע מפגש של 4 שעות רצופות. ניתן לקיים יותר שעות באותו השבוע, אך לא יותר מ-10 שעות במצטבר.

	7. 
	4.4.6
	11
	כשהפעילות היא מחוץ למוסדות החינוך בהם התלמידים לומדים מי אחראי להסעות?
	ראו תשובה לשאלה 5


	8. 
	4.4.5
	11
	האם נקבל תכנים קיימים?
	במקרים שיש חומרים אפשר יהיה להשתמש בהם. במקרים בהם אין תכנים יש לבנות את התכנים עם הפיקוח.

	9. 
	4.4.5
	11
	· האם ערכת בית הספר משתנה מבית ספר אחד למישנהו [למשל – לוגו בית הספר] או שמדובר ב"שטאנץ" אחיד שיופץ בין כל בתי הספר? 
· האם הכיתוב באחורי החולצה יהיה אחיד לכל התלמידים בפרוייקט או שיהיה כיתוב נפרד לכל בית ספר? 
	· ערכה אחידה
· חולצה אחידה

	10. 
	4.4.6
	11
	· מבוקש להבהיר כי עלות ההסעות לחברות ההייטק ומוסדות ההשכלה הגבוהה תשולם לספק במסגרת השירותים הנוספים. 
	ראו תשובה לשאלה 5


	11. 
	4.4.9
	11
	· האם במסגרת ה"מרתון" ידרש הספק להעניק לתלמידים ארוחות / כיבוד / שתיה / אירוח / ציוד? 
	לא.

	12. 
	4.4.16
	12
	כיצד חושבו השעות? כיצד המספרים מסתדרים עם טבלה בסעיף 4.4.4?

	מדובר בצפי שעות המדריכים לפי תחום דעת ולפי סוג מדריך, כמו כן, תתכן הקצאה שונה בין שכבות הגיל ורמות המדריכים בהתאם לצרכים ולתקציב שיאושר.

	13. 
	4.5
	13
	מי אחראי על הסעות  לימי עיון? האם ההסעות הן חלק מהשירותים הנלווים המתוארים בסעיף 4.6?
	ראו תשובה לשאלה 5

	14. 
	4.5.4
	13
	האם ישולם למרצים ע"י הספק ולספק ע"י המשרד בגין נסיעות וביטול זמן? 
	התשלום למרצים וכל התשלומים הנוספים יהיו על פי תעריפי נש"ם העדכניים

	15. 
	4.5.4
	13
	נבקש לדעת האם שכר המרצים לימי עיון ישולמו בנפרד לקבלן ולא במסגרת הצעת המחיר הכוונה ב"גב אל גב"
	על המציע לקחת בחשבון בהצעתו את כל העלויות הנדרשות לשם ביצוע הפעילות במסגרת מכרז זה.

	16. 
	4.5.6
	14
	נבקש לדעת האם על הקבלן לכלול בהצעת המחיר את הכיבוד או שמשולם "גב אל גב "בנפרד מהצעת המחיר
	על המציע לקחת בחשבון בהצעתו את כל העלויות הנדרשות לשם ביצוע הפעילות במסגרת מכרז זה.

	17. 
	4.5.6
	14
	· האם "ארוחת צהריים" משמעה "חמגשית" או שנדרש להעמיד מתקן ובו חדר אוכל? 
· שהרי להושיב 2000 משתתפים ביום עיון לארוחת צהריים סביב שולחנות מצריך מתקן בעל מאפיינים מתאימים שאינו בנמצא בקלות. 
	הקבלן נדרש לספק ארוחת צהריים על פי התפריטים המפורטים בהוראת החשכ"ל לעניין זה כאשר הארוחה לא תתקיים סביב שולחנות אלא באתר בו מתקיים יום העיון.

	18. 
	4.6
	14
	על בסיס מה נקבעו הכמויות של השירותים הנלווים בטבלה להשוואת הצעות?
	עפ"י הצפי וצרכי היחידה.

	19. 
	4.6.7
	15
	· מבוקש להבהיר כי הספק יוכל להפעיל לעניין זה קבלן הסעות מורשה וכי ההנחיות הנ"ל יושתו על קבלן המשנה באמצעות הספק. 
	באחריות הקבלן לספק שירותי הסעות 

	20. 
	4.6.7
	15
	נבקש הבהרתכם האם הקבלן מחויב להעסיק ישירות נהגים לביצוע הסעות במסגרת מכרז זה, או שהקבלן מורשה לבצע את ההסעות ע"י קבלן משנה/חברת הסעות
	ראו תשובה לשאלה 19


	21. 
	4.7
	16
	· אנו מברכים את המשרד על החלטתו למדוד את אפקטיביות הפרוייקט ואולם השתת קנס של 5,000 ₪ לכל ישוב או על כל אחוז ירידה משמעה סיכול הפרוייקט מראשיתו. 
· שהרי, על אף מקצועיותו של הספק, הוא אינו מחליף את תשתיות החינוך הלאומיות או המקומיות. הספק הוא [בסך הכל] תכנית תוספתית שנועדה לעודד את נגישותם של תלמידים לתחומי המדע, הטכנולוגיה והסייבר. 
· הספק אינו אחראי, ולא יכול להיות אחראי, לעלייה או לירידה במספרם של התלמידים המצטיינים בישובים בהם מופעלת התכנית. 
· עשיית כן משמעה הסרת האחריות מן המערכות הממשלתיות והמקומיות ולהניחה לפיתחו של ספק הפועל בשולי השוליים של העשייה החינוכית, הן מן המבחינה הכספית והן מבחינת ההשפעה על הפרמטרים המגדירים "מצויינות". 
· זאת ועוד, החלטת המשרד באשר לזהות היישובית הנבחרים מעמידה את הספק כשבוי מראש בידיו של המשרד אשר יוכל לבחור את אותם ישובים בהם, למצער, לא נצפתה עלייה במספר התלמידים המצטיינים. 
· חמור מכך, מנגנון הפיצוי והקנס כלל אינו ברור: 
· מבוקש להבהיר כי "תלמיד מצטיין" הוא זה העומד בהגדרת סעיף 3.16 למכרז. 
· מבוקש להבהיר האם הקנס / הפרס יוכפל בכל הישובים בהם פועלת התכנית או רק באותם ישובים מתוך ה-10 שנבדקו שבהם נצפתה עלייה / ירידה של מספר התלמידים. 
· מבקש לקבוע כי טרם שיושת על הספק קנס יתאפשר לספק להציג בפני המשרד נתונים ומסמכים למתן הסבר בדבר "אי עמידת הספק". 
· מבוקש ליתן דוגמא מספרית לחישוב הפרס / קנס בנסיבות של עמידה / אי עמידה ביעד על מנת שניתן יהיה לשקלל את משמעותו הכספית של הסעיף. 
· לסיכום, נדמה כי המשרד התעלם מהנחיות סעיף 21 ו' ל-"המדריך לרכש חברתי" שנכתב ע"י אגף ממשל וחברה, משרד ראש הממשלה המורה כי יש לתקנן משתנים חיצוניים בעת קביעת מנגנון פרס / קנס לספק בשירותים החברתיים: 
· "קיימים משתנים חיצוניים, המשפיעים על השגת תוצאות. דוגמה, כשמשווים בין בתי חולים אי אפשר להתעלם מכך, שלבתי חולים שונים יש פרופיל חולים שונה. לכן, כשמשרד הבריאות קבע מדד בנושא תמותה לאחר התקפי לב, הוא התחשב בפרופיל החולים בגובה שיעור המדד שדרש מהם. בתי חולים שיש להם אחוז גדול של מטופלות לעומת מטופלים קיבלו "פקטור" במדד. זאת, מכיוון שבעקבות מבנה כלי הדם של נשים, המטופלות נוטות לתמותה גבוהה יותר לאחר התקפי לב". 
· ברי כי נדרש מן המשרד לתקנן את מנגנון הפרס / קנס כך שישקלל את נקודות המוצא השונות מהן מגיעים התלמידים לפרוייקט ברמה הישובית, המוסדית, הבעלותית, המגדרית וכיו"ב. 
	תשובה לשאלה זו תינתן בנפרד.

	22. 
	4.8.3
	17
	נבקש לדעת האם על הקבלן נדרש מציאת מקום לימי עיון ולמספר משתתפים כנדרש בסעיף זה "ימי עיון/ימים ממוקדי פעילות ל-2000 משתתפים  כ-1 ימים" והאם יש לכלול זאת בסעיפי התמחור
	הקבלן נדרש למצוא מקום לימי עיון רב משתתפים.

 כמו כן, ראו תשובה לשאלה 15.


	23. 
	4.8.3
	17
	ישנם ימים מרובי משתתפים – 750 ועד 2000 איש. האם כל המשתתפים יתכנסו באותו אתר?
	בימי עיון מרובי משתתפים, כל המשתתפים יתכנסו באתר אחד.

	24. 
	5.4
	19
	האם באחריות הקבלן לפתח תכני לימוד?
	ראו תשובה לשאלה 8

	25. 
	5.10,6.20 ,5.8
	22,29,21
	נבקש לדעת מי מבצע  את התחזוקה ושיפורים הנדרשים  למערכת כמצוין בסעיפים להלן ? במידה ועל הקבלן לבצע זאת, כיצד ישולם לקבלן על פיתוחים נוספים/תיקונים במערכת.
	כאמור בסעיף זה, הקבלן נדרש להפעיל מערכת לצרכי הפרויקט.
הקבלן נדרש לבצע את התחזוקה והשיפורים במערכת.
יש לתקן סעיף זה כדלקמן: "על הקבלן להפעיל יישום ממוחשב שיועבר אליו ע"י המשרד ואשר ישמש אותו ואת המשרד לצורך עבודתו מול כל הגורמים השותפים לפרויקט זה, כגון: מנהלי בתי ספר, מורים, תלמידים והיחידה, כאשר אתר האינטרנט יעמוד לרשותם גם כן."

	26. 
	5.7.1
	20
	לכמה זמן יש לשמור את הנתונים במערכת?
	הקבלן נדרש לשמור את הנתונים במהלך כל תקופת ההתקשרות כאשר בתום תקופת ההתקשרות הקבלן יעביר את כל הנתונים למשרד.

	27. 
	5.8.1
	20
	לפי המכרז, "על הקבלן להפעיל יישום ממוחשב שיועבר אליו ע"י המשרד". אנו מבקשים להבהיר מי מפתח את היישום: המשרד או המציע?
	ראו תשובה לשאלה 25


	28. 
	5.8.2 סעיף ג'
	21
	נבקש לדעת על איזה סוג צפייה מדובר? דרך WEB או חיבור לשרת DB?
	WEB

	29. 
	5.8.2(1), (2)
	22
	נבקש לדעת מי הבעלים של מאגרי המידע כגון: מאגר מוסדות ומאגר כ"א, האם על הקבלן לרשום זאת כמאגרי מידע או שהמאגר הינו באחריות המשרד.
	ככל שהקבלן יפעיל מאגרי מידע עליו לפעול על פי כל דין. 

	30. 
	5.8.2 יא', יב'
	21
	· יא' – האם נדרשת הזדהות של מנהלי התכניות בפני המערכת? האם המערכת צריכה לנהל הזדהות מאובטחת של בעלי התפקידים השונים? 
· יב' – האם "פורומים" ו"קבוצות דיון" מצריכים הזדהות מאובטחת של תלמידים בפני המערכת? האם כן – מדובר על מערכת יקרה מאוד שלא הוגדרה באופן מספק בדרישות המכרז. 

	· המערכת היא של הקבלן אין צורך בכניסה למערכות המשרד. למקרה הצורך תהיה הזדהות מאובטחת למערכות הקבלן לבעלי תפקידים מהמשרד.
· לא.

	31. 
	5.9
	22
	האם "יקלוט" משמעו קבלת קובץ אקסל או שנדרש ממשק ממוחשב בין מערכות ואם כן בין אילו מערכות? 
	הכוונה לקובץ אקסל.

	32. 
	5.12
	23
	מבוקש להבהיר כי ההגעה לחברת הייטק מסויימת [ולא אחרת] יכולה להשתמע כסוג של פרסומת ולכן מבוקש להבהיר את הסעיף. 
	הביקור בחברות אינו סוג של פרסמת אלא סוג של התנסות בתעשייה

	33. 
	5.13
	23
	ובלבד שאין באמור בסעיף כדי להשית על הספק עלויות נוספות או כדי לפגוע באחוז העמידה ביעדי הצטיינות. 
	סעיף זה יישאר ללא שינוי.

	34. 
	6.12
	25
	נבקש לדעת האם  עלות נסיעות ועלויות הסוציאליות למדריכים המתחייבות עפ"י מכרז זה ועפ"י כל דין צריכות להיות כלולות (בהתאם לסוג מדריך/מנחה סדנא) בהצעת המחיר לתקורה או שהקבלן מקבל זאת בנפרד ("גב אל גב") מהצעת המחיר המוגשת במכרז ביחד עם שכר המדריכים.
	על המציע לקחת בחשבון בהצעתו את כל העלויות הנדרשות לשם ביצוע הפעילות במסגרת מכרז זה.

	35. 
	6.17
	26
	חוק המרשם הפלילי ותקנת השבים, תשמ"א-1981 אוסר על מעסיק לדרוש מעובדים/מועמדים לעבודה העתק המרשם הפלילי, לפיכך המציע אינו רשאי להעביר אישור משטרה כמבוקש בסעיף. המזמין רשאי לפנות למשטרה בעצמו, ועל המציע מקובל כי ככל שיתברר כי מי מהעובדים איננו רשאי להיות מועסק במסגרת המכרז הוא ידרש להוציא אותו מהפרויקט. נבקש להסיר דרישה זו.
	סעיף זה יישאר ללא שינוי

	36. 
	6.17.1
	27
	נבקש לאפשר למנהל הפרויקט בעל ניסיון רב להיות בעל תואר אקדמאי במדעי החברה 
	סעיף זה יישאר ללא שינוי

	37. 
	6.20
	28
	מי מפתח את המערכת? האם זה אותה מערכת שמפורטת בסעיף 5.8.1?
	ראו תשובה לשאלה 25.

	38. 
	7.2
	31
	· מבוקש למחוק את סעיף 3 בטבלה שהרי הפניית התלמידים אינם באחריות הספק אלא באחריות הרשויות המקומיות / הבעלויות. 
· בהעדר הסכמה של הרשות המקומית / הבעלות לא יוכל הספק לגייס תלמידים רלוונטיים ולו מן הטעם שאין לו מידע אודותם. 
	סעיף זה יישאר ללא שינוי.

	39. 
	7.2
	31
	· מבוקש לסייג את סעיף 6 במילים "למעט בשל כח עליון". 

	סעיף זה יישאר ללא שינוי.

	40. 
	  12 בחוברת המכרז 
	34-36


	1. סעיף 12.1.2  לחבות מעבידים שורה ראשונה– נבקש למחוק את המילים "לא יפחת מסך -5,000,000 דולר לארה"ב" ולהוסיף במקום "בסך 20,000,000 ₪".
2. סעיף12.1.2 לחבות מעבידים שורה שנייה- נבקש למחוק את המילה "(שנה)".
3. סעיף12.1.2 לחבות צד ג שורה ראשונה- נבקש למחוק את המילים "לא יפחת מסך 5,000,000 דולר ארה"ב" ולהוסיף במקום "בסך 20,000,000 ₪"
4. סעיף12.1.2 לחבות צד ג שורה ראשונה- נבקש למחוק את המילה "(שנה)"
5. סעיף12.3 "ביטוח אחריות מקצועית" נבקש להבהיר כי פוליסת אחריות מקצועית משולבת עם חבות מוצר.
6. סעיף12.3.1- נבקש להבהיר כי פוליסת אחריות מקצועית משולבת עם חבות
7. סעיף  12.3.2 לאחריות מקצועית שורה חמישית- נבקש למחוק את המילה "בהתאם" ולהוסיף במקום את המילה "בקשר".
8. סעיף12.3.3 לאחריות מקצועית- נבקש למחוק  את המילה "(שנה)"
9. סעיף12.3.3. לאחריות מקצועית נבקש למחוק את המילים "לא יפחת מ- " ולהוסיף במקום "ב".
10. סעיף 12.3.4.(ה)-  לאחריות מקצועית - נבקש למחוק את המילה "לפחות " ולאחר המילה "חודשים" להוסיף את המילים "בתנאי שלא ניתן ביטוח אחר המכסה את אותה חבות ולמעט במקרה של אי תשלום פרמיה ו/או  מרמה".
11. חלק כללי סעיף 12.5.3 שורה שניה- נבקש למחוק את המילה "לפחות"
12. חלק כללי סעיף 12.5.7 שורה שלישית סיפא- נבקש להוסיף את המילים "בקשר עם עבודה נשוא מכרז זה".
13. חלק כללי סעיף 12.5.8 שורה ראשונה ושנייה-לאחר המילה "מקצועית" נבקש להוסיף את המילים "משולב חבות מוצר" .
14. חלק כללי סעיף 12.5.8שורה שנייה- לאחר המילה "ביט" נבקש להוסיף "2013". 
15. חלק כללי סעיף  12.5.9- נבקש למחוק את המילים "ו/או רשלנות רבתי" ולאחר המילה "שקיים" להוסיף את המילים "אין בפוליסה במקור חריג רשלנות רבתי"
	1. בסעיף הביטוח – הבקשה נדחית. באישור הביטוח- הבקשה מאושרת.  
2. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
3. בסעיף הביטוח – הבקשה נדחית. באישור הביטוח- הבקשה מאושרת.  
4. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
5. מקובל. 
6. מקובל. 
7. בסעיף הביטוח – הבקשה נדחית. באישור הביטוח – הבקשה מאושרת.
8. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
9. בסעיף הביטוח – הבקשה נדחית. באישור הביטוח – הבקשה מאושרת.
10. בסעיף הביטוח – הבקשות נדחות. באישור הביטוח – הבקשות מאושרות.

11. בסעיף הביטוח – הבקשה נדחית. באישור הביטוח – הבקשה מאושרת.

12. בסעיף הביטוח – הבקשה נדחית. באישור הביטוח – הבקשה מאושרת.
13. בסעיף הביטוח – הבקשה נדחית. באישור הביטוח – הבקשה מאושרת.
14. בסעיף הביטוח – הבקשה נדחית. באישור הביטוח – הבקשה מאושרת.

15. הבקשה נדחית. אנא תשומת לב המציע/מבטחת המציע כי מצוינות המילים :"ככל שקיים". 


	41. 
	13
	40
	מבוקש להוסיף לסעיף את המובן מאליו והוא כי יחולו על ההתקשרות הוראות סעיפים 3[א][1] ו-4[א] לחוק מוסר תשלומים לספקים, תשע"ז-2017 המורה כי [בהתאמה]: 

"מזמין שהוא רשות מדינה, משרד ממשלתי, המועצה להסדר ההימורים בספורט או מפעל הפיס, שהתקשר עם ספק בחוזה לביצוע עסקה, ישלם לספק את התמורה בעד העסקה באחד המועדים המפורטים להלן... אם התקופה לתשלום לספק נספרת ממועד המצאת החשבון – לא יאוחר מ-45 ימים מהמועד שבו הומצא למזמין החשבון"...

... "תמורה הקבועה בחשבון שלא שולמה עד המועד לתשלום החשבון כמשמעותו בסעיף 3, תשולם לספק בתוספת הפרשי הצמדה וריבית, ובחלוף 30 ימים מהמועד האמור – בתוספת ריבית פיגורים".
	סעיף זה יישאר ללא שינוי.

	42. 
	13.7
	38
	· נבקש הבהרתכם האם כאשר  אחוז התשומות המיועדות למימון שכר עבודה  מעל 70%  חל הצמדה לשכר מינימום? 

· האם נדרש במסגרת ההצעה להביא אישור על אחוז מרכיבי שכר?
	יש למחוק בסעיף זה כדלקמן:

"ככל שאחוז התשומות המיועדות למימון שכר העבודה נמוך מ- 70%, יחולו תנאי ההצמדה על מלוא התמורה כדלקמן:"
ההצמדה תהיה בהתאם לאמור לסעיף זה במכרז.

	43. 
	14.1.4
	43
	· למן הזהירות מבוקש להבהיר כי התקורה נדרשת לכלול את העלויות הסוציאליות הנובעות מהעסקת העובד לרבות נסיעותיו אל וממקום עבודתו. 
	ראו הפסקה בסוף סעיף 14.1 במכרז לעניין התקורה.

	44. 
	15.1.1
	45
	· מבוקש להבהיר את הפער בין האמור בסעיף ובין המפ"ל שפורסם ביחד עם מסמכי המכרז המציג פרמטרים שונים ביחס למספר הרשויות ומספר בתי הספר:
ניסיון בעבודה עם מוסדות חינוך ומחלקות חינוך של רשויות מקומיות
שנות ניסיון בביצוע הפעילות

פחות מ- 3 שנים

0
3 שנים
7
4-7 שנים
לכל שנה +0.60

8 שנים ומעלה

10
רשויות
פחות מ- 5 רשויות

0
5 רשויות
7
6-14 רשויות
לכל רשות +0.30

15 רשויות ומעלה

10
בתי ספר
פחות מ-10 בתי ספר

0
10 בתי ספר
7
11-29 בתי ספר
לכל מוסד +0.15

30 בתי ספר ומעלה

10


	סעיף זה יישאר ללא שינוי


	45. 
	24.1.6
	54
	למען הזהירות מבוקש להבהיר כי מציע שאינו עמותה אינו נדרש להציג אישור רו"ח ביחס לחבותו במע"מ. 
	על המציע לפעול עפ"י האמור בסעיף זה במכרז.

	46. 
	24.1.11


	53
	נבקש הבהרתכם האם נדרש קו"ח ומסמכים המעידים על הכשרתו וניסיונו של מנהל הפרויקט בלבד או של בעלי תפקידים נוספים, במידה וכן נבקש לפרט.
	ראו האמור בסעיף 14.3 במכרז.

	נספח 3 – חוזה התקשרות

	47. 
	אישור קיום  ביטוח 
	80-83
	1. שורה שלישית בחלק העליון- נבקש למחוק את המילה "בהתאם" ולהוסיף את המילה "בקשר".
2. סעיף 1 (ב)  לחבות מעבידים שורה ראשונה– נבקש למחוק את המילים "לא יפחת מסך -5,000,000 דולר לארה"ב" ולהוסיף במקום "בסך 20,000,000 ₪".
3. סעיף 1(ב) לחבות מעבידים שורה ראשונה- נבקש למחוק את המילה "(שנה)".
4. סעיף 2(ב) לחבות צד ג שורה ראשונה, נבקש למחוק את המילים "לא יפחת מסך 5,000,000 דולר ארה"ב "ולהוסיף במקום "בסך 20,000,000₪"
5. סעיף 2 (ב) לחבות צד ג שורה ראשונה- נבקש למחוק את המילה "(שנה)".
6. סעיף 2 (ה)  לחבות צד ג' שורה ראשונה ושניה- במקום המילים "נכללים במסגרת ביטוח חבות מעבידים" נבקש להוסיף את המילים "נחשבים לעובדיו".
7. סעיף 3- לאחר המילים "ביטוח אחריות מקצועית" יתוספו המילים " משולבת חבות מוצר".
8. סעיף  3 (א) לחבות מקצועית שורה רביעית נבקש למחוק את המילה "בהתאם" ולהוסיף במקום את המילה "בקשר".
9. סעיף 3 (ב) לחבות מקצועית שורה ראשונה- נבקש למחוק המילים "ולא יפחת מ" להוסיף במקום "ב" וכן למחוק את המילה "(שנה)".
10. סעיף 3 (ג) (5) לחבות מקצועית- להוסיף לאחר המילה "חודשים"  את המילים "למעט במקרה של אי תשלום פרמיה ו/או תרמית ולמעט במקרה שקיים ביטוח חלופי המכסה את אותה חבות". 
11. חלק כללי סעיף 4 (ב) שורה שנייה – נבקש למחוק את המילה "לפחות".
12. חלק כללי סעיף  4 (ו) סיפא- נבקש להוסיף את המילים "בקשר עם עבודה נשוא אישור זה".
13. חלק כללי סעיף  4 (ז) שורה ראשונה-  לאחר המילה "מקצועית" נבקש להוסיף את המילים "משולב חבות מוצר" וכן נבקש למחוק את המילים "לא יפחתו מהמקובל" ולהוסיף במקום את המילה "הינם".
14. חלק כללי סעיף 4 (ז) שורה שנייה- לאחר המילה ביט נבקש להוסיף "2013".       
15. חלק כללי סעיף 4 (ח) – נבקש למחוק את המילים "ו/או רשלנות רבתי" ואת המילים "ככל שקיים"- ולהוסיף במקום את המילים "אין בפוליסה במקור חריג רשלנות רבתי"
	1. הבקשה מאושרת
2. הבקשה מאושרת
3. ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
4. הבקשה מאושרת
5. ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
6. הבקשה נדחית. 
7. הבקשה מאושרת. 
8. הבקשה מאושרת
9. א. הבקשה מאושרת
ב. ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
10.  הבקשה מאושרת. 
11. הבקשה מאושרת
12. הבקשה מאושרת. 
13. הבקשות מאושרות. 
14. הבקשה מאושרת
15. הבקשה נדחית. אנא תשומת לב המציע/מבטחת המציע כי מצוינות המילים :"ככל שקיים".


	נספח 6 – טופס הגשת ההצעה

	48. 
	טופס הגשת ההצעה
	99
	סעיף 6- פרטים על המציע: 
במקום "על המציע למלא, לחתום ולהחתים רו"ח/ עו"ד על דף זה והמסמכים הבאים המצורפים בנספח א'", יש לרשום "על המציע למלא, לחתום ולהחתים רו"ח/ עו"ד על דף זה ולהחתים מורשה חתימה על המסמכים הבאים המצורפים בנספח א' ולאמת את חתימתו באמצעות עו"ד", שכן אלו עניינים שעו"ד/רו"ח אינם מוסמכים לאשר וכן כי המסמכים המצורפים לא נועדו להחתמת עו"ד/רו"ח, אלא רק לאימות חתימה על ידי עו"ד.
	סעיף זה יישאר ללא שינוי.

	49. 
	10
	עמוד 107 בחוברת ההצעה 
	בתחתית הטבלה כתבתם: "על המציע לקחת בחשבון כי השוואת המחירים בין המציעים כוללת מע"מ" . לפיכך האם השוואת המע"מ תחול גם על השכר ברוטו + התקורה או רק על התקורה ? 

בכדי שיהיה ניתן לבצע השוואת מחירים בין המציעים המע"מ צריך לכלול את השכר  ברוטו והתקורה . 

השאלה רלוונטית לכל הסעיפים בהם מתייחסת ההצעה לשכר ברוטו ולתקורה . 
	השוואת ההצעות תתבצע בהתאם לאמור בסעיף 14.1 במכרז ועפ"י טבלאות להשוואת ההצעות המצורפות למכרז. 

	50. 
	נספחים א'1, א'2, א'7 בטופס הגשת ההצעה
	111, 112, 117
	נבקש להחליף את נוסח אישור עו"ד המופיע בטופס הגשת הצעה,  בנספח א'1 (הצהרה של עמותה על אי בקשת תמיכה), בנספח א'2 (התחייבות לקיום החקיקה בתחום העסקת עובדים), ובנספח א'7 (הצהרה על שימוש בתוכנות מקוריות, שמירת סודיות ואי הפרת זכויות יוצרים) בנוסח של אישור קבלת תצהיר, כפי שמופיע בנספחים א'3, א'4, א'5 ו- א'9, שכן עו"ד ורו"ח אינם רשאים לאשר את נכונות תוכן ההצהרות הנ"ל לפי הכללים החלים על בעלי מקצוע אלו.

לפיכך במקום "אישור רו"ח/עו"ד המאשר את הצהרת המציע...", יש לרשום:

"אישור עו"ד:  אני החתום/מה מטה, עורך/כת דין __________, מאשרת/ת בזה כי ביום ________ הופיע/ה בפני _________, ולאחר שהזהרתיו/ה כי עליו/ה לומר את האמת כולה ואת האמת בלבד, שאם לא כן יהיה/תהיה צפוי/ה לעונשים הקבועים בחוק, אישר/ה את נכונות הצהרתו/ה לעיל וחתם/מה עליה.

תאריך: _________ חתימה וחותמת עו"ד: ________"
	יש להחליף את הנספחים א'1, א'2 ו- א'7 למצורפים בנספח 1 למסמך זה



	51. 
	נספח ה' ערבות 
	128
	נבקש להוסיף כי לא ניתן להסב ו/או להעביר כתב ערבות זה.
	נוסח הערבות יישאר ללא שינוי וזאת בהתאם להוראת חשכ"ל מספר: 7.7.1 בתוקף מיום: 30.01.2017


3. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח א' - 1
משרד החינוך

תצהיר של עמותה על אי בקשת תמיכה
אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב שבכל מקרה שהצעתי תזכה במכרז, אני כעמותה אמנע מלהגיש בקשה לקבלת תמיכה מהמדינה בנושאים המפורטים במכרז זה, בכל התקופה שאשמש כספק במסגרת מכרז זה. 

במקרה והגשתי בקשה, אני מתחייב למשוך את בקשתי לאלתר. 


חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

נספח א' - 2
משרד החינוך
תצהיר המציע לקיום החקיקה בתחום העסקת עובדים
אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לקיים בכל תקופת ההסכם שייחתם בעקבות זכייתו במכרז, לגבי העובדים שיועסקו על ידו את האמור בחוקי העבודה המפורטים בהמשך לזה:
	חוק שירות התעסוקה תש"יט
	1959

	חוק שעות עבודה ומנוחה תשי"א
	1951

	חוק דמי מחלה תשל"ו
	1976

	חוק חופשה שנתית תשי"א
	1950

	חוק עבודת נשים תשי"ד
	1954

	חוק שכר שווה לעובדת ולעובד תשכ"ו
	1965

	חוק עבודת הנוער תשי"ג
	1953

	חוק החניכות תשי"ג
	1953

	חוק חיילים משוחררים (החזרה לעבודה) תשי"א
	1951

	חוק הגנת השכר תשי"ח
	1958

	חוק פיצויי פיטורין תשכ"ג
	1963

	חוק שכר מינימום תשמ"ז
	1987

	חוק שיוויון הזדמנויות תשמ"ח
	1988

	חוק עובדים זרים, תשנ"א
	1991

	חוק הביטוח הלאומי (נוסח משולב) תשנ"ה
	1995

	(כולל חוק בריאות ממלכתי)
	

	חוק חובת הודעה מוקדמת על פיטורים/ התפטרות
	2001

	חוק למניעת העסקת עברייני מין במוסד המכוון למתן שירות לקטינים
	2001



חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

נספח א' - 7
משרד החינוך

תצהיר על שימוש בתוכנות מקוריות
אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לעשות שימוש לצורך מכרז זה אך ורק בתוכנות מקוריות בעלות רשיון שימוש.


תצהיר על שמירת סודיות

אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לשמור בסוד על כל מידע שיגיע אלי עקב פעילותי במסגרת מכרז זה וכמפורט בפרק 9 .


תצהיר על אי הפרת זכויות יוצרים
אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לא להפר זכויות יוצרים במהלך ביצוע התחייבויותיי במסגרת מכרז זה וכמפורט בפרק 8 .


חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

